
DE  HISTORIA  NATURALI  QUAEDAM. 

* • 

I «.  ' I l ' •.#*  ^ ^ I I • r ».  ( ■ ‘ 

-Anno  millesimo  octingentesimo  undecimo  Cour- 
tois,  Parisiensis,  nitri  confector,  in  lixivio  fuci,  quo 
ad  obtinendum  natrum  utebatur,  substantiam  volati- 
lem, frigore  solidescentem , detexit,  quum  vasa  me- 
tallica corrodi  animadvertisset.  Anno  1813  chemici 
Galli  Deso  rmes  et  Clcment  de  nova  hac  sub- 
stantia ad  Institutum  natioriale  retulerunt;  Davy, 
Vauquelin,  in  primis  Gay-Lussac,  accuratius 
substantiam  dictam  examinaverunt,  cui  Gay-Lus- 
sac a vaporum  colore  coeruleus)  nomen  Jo- 

dine  indidit. 

* f 

Jodium  nusquam  purum  occurrit , sed  forma 
kali  aut  natri  hydriodici  in  plantis  litloralibus , ad 
fucorum  et  ulvarum  familiam  pertinentibus,  depre- 
henditur; praesertim  in  fuco  rubente,  cartilagineo, 
membranaceo,  vesiculoso,  filiformi , in  ulva  Linza 


6 ' . ' 

Pavonia,  nec  non  in  spongia  marina  et  conferva  hel- 
mintochorto.  Longum  per  tempus  non  contigit,  ut 
Jodii  praesentia  in  aqua  marina  commonstraretur; 
Schmittson  Tennant  quidem  se  extra  dubitatio- 
nem hoc  posuisse  existimavit,  atGaultier  deClau- 
bry  sententiam  ejus  minime  confirmari  docuit;  quare 
mirum  videbatur,  medium  illud,  ex  quo  corpora  or- 
ganica, Jodium  continentia,  capiunt  alimenta  et  in- 
crementa, illo  destitui.  Balard  demum  non  modo 
in  lixivio  salinarum,  quae  aquas  ex  Oceano  atlantico 
obtinent,  Jodium  detexit,  verum  etiam  in  aliis  sub- 
stantiis, in  quibus  antea  repertum  non  erat,  v.  c.  in 
variis  animalibus  mannis,  polypis,  vegetabilibus,  in 
Georgiis,  in  Zostera  marina  etc. ; in  coralliis  rubris 
jam  antea  commonstraverat  John.  Quibus  instigati 
successibus,  alii  alibi  Jodium  deprehenderunt:  Fuchs 
in  sale  petroso  ad  Hali,  urbem  Tyrolensem,  Char- 
pentjer  in  mineris  salinis  Bexensibus,  Meissner  in 
salinis  Halensibus,  Liebig  in  Salschusanis,  K riiger 
in  Pulzensibns  ducatus  Megalopolitani , Angelini  in 
aquis  mineralibus  Salesianis  Pedemontn,  Cantu  in 
aqua  sulfurosa  quadam  nativa,  Liebig  nec  non 
G mei  in  in  aquis  Crucenacensibus,  Egi  di  sub  for- 
m$  calcariae  hydriodicae  cum  calcaria  muriatica  in 
pluribus  fontjbus  salinis,  qui  circa  Ascolum  in  civi- 

tate  ecclesiastica  numerosi  inveniuntur,  Yogel  in 
fontibus  medicatis  Heilbronnensibus , Tucher  in 
aquis  mineralibus  Bonningfonensibus  Angliae,  Ber- 
zelius  vestigia  ejus  reperit  in  fonte  Ferdinandco 
thermarum  Marianarum,  Chevalier  in  sepiis,  idem 
in  pluribus  molluscis  coeruleis  suspicatus  est,  imo  in 
Julo  foetidissimo,  insecto,  haud  dubie  Jodium  ex- 
stat, etenim  succus  ejus  teste  Holi  intense  Jodium 

i . 

redolebat,  cutem  luteo  inheiebat  colore,  et  amyli 
solutionem,  quae  in  vitrum  succo  hujus  insecti  con- 
spurcatum  infundebatur,  protinus  violaceam  reddebat. 
Ceterum  in  regno  minerali  Yauquclin  Jodium  de- 
texit, nimirum  in  metallo  argenteo  Mexicano,  in  quo 
haud  dubie  argento  conjunctum,  tanquam  Argyrio- 

dium,  exstat.  Hocce  metallum  18,5  Jodii  continet. 

* ♦ 

DE  JODII  PARATIONE. 

L f • . ' r , : 

•-  • i ' * • *f  • i 

\ 

Ad  oblinendum  Jodium  vel  soda  Kelp  (Ya- 
recli)  vel  soda  alicantina  utuntur.  Illa  vocatur  so- 
dac  species,  quae  vegetabilium  marinorum,  praecipue 
luci  vesiculosi,  combustione  impetratur  Gallisque  Ya- 
rech  dicitur,  quae  autem  soda  multarum  particula- 
rum incremabilium  causa  vilior  est;  vegebabilia,  e 
quibus  paratur,  ad  liltora  Galliae,  Britanniae,  Sco- 

tiae  passim  crescunt.  Soda  alicantina,  cujus  optima 
species  barilla  nuncupatur,  pariter  ac  soda  salicor- 
nia  et  salsola  in  Hispania  paratur  atque  Gallicae, 
nee  non  Anglicae  praeponitur.  Ista  soda,  elixatione 
ex  aqua  frigida  inshtuta,  omnibus  liberatur  particulis 
salinis,  dein  lixivium  vicibus  iteratis  evaporatur  et 
crystallisationi  submittitur,  dum  natrum  carbonicum 
crystallisando  prorsus  e lixivio  sit  expulsum,  quod 
residuum  est  lixivium,  natro  hydriodico,  muriatico, 
phosphorico  pollet.  Quod  fluidum,  acido  sulfurico 
concentrato  remixtum,  in  vase  aperto  aliquamdiu  co- 
quitur, quo  fit,  ut  gas  hydrothionicum  et  acidum 
ipuriaticum  secedant.  Quibus  peractis,  lixivio  admis- 
cetur  minium,  aut,  quod  praestat,  manganesium  hyper- 
oxy datum,  deinde  in  cucurbita  vitrea,  alembicum 
annexum  habente,  calefit.  Sub  his  natrium  jodatum, 
sire  natrum  hydriodicum,  oxygenio  manganesii  de- 
componitur,  quippe  quod  cum  hydrogemo  acidi  h^- 
driodici  ad  aquam,  natrum  vero  cum  acido  sulfurico 
sese  conjungit,  et  Jodium  excluditur.  Quodsi  Jo- 
dium  non  acidum  hydriodicum,  sed  natrium  joda- 
tum sistit,  oxygenium  manganesii  cum  natrio  ad  na- 
trum (natrium  oxy datum),  hoc  cum  acido  sulfurico 
eonnubium  init,  Jodiumque  evadit  liberum.  Calore 
modico  jnstar  gasis  pulchre  violacei  avolat,  quod  tam 


in  superiori  parte  colli  cucurbitae,  quam  in  ipso 
alembico  densatur  ct  acus  prisma tic^s  splendoris  me  j 
tallici  exhibet.  Quae  hacce  agendi  ratione  impetratae 
sunt  crystalli,  a parietibus  vasorum,  in  quibus  natae 
sunt,  diducuntur,  aquae  frigidae  pauxillo  abluuntur 

et  absque  calore  artificiali  siccantur.  Vapores  avo- 

• % * 

lantes,  si  rubrum  colorem  prae  se  ferunt,  Jodiurn 
sulphuratum  continent,  quod  eo  modo  segregandum 
est  a sublimato,  ut  dimidia  calcis  tostae  portione  re- 
misceatur et  inclusum  cucurbita,  collum  angustius 
habente,  ad  novam  crystallisationem  adigatur.  Ut 
Jodiurn  obtineatur,  minime  in  usurn  vocanda  est 
soda  venalis,  quum  saepius  sit  adulterata;  genuina 
enim  soda,  i.  e,  ad  parandum  Jodiurn  aptissima,  co- 
loris sit  saturate  coerulei  et  grisei,  aquam  ex  aere 
humido  imbibat,  indeque  colorem  concipiat  nigrescen- 
tem, duritiem  habeat  modicam,  in  pulverem  facile 
redigatur,  diffracta  appareat  cellulosa,  porosa,  terra- 
nea,  minime  crystallina,  aqua,  vel  acidis  dilutis  im- 
buta, odorem  edat  kali  sulfurati  ad  instar,  saporem 
efficiat  alcalino-salsum,  ad  locum  siccym  delata  cru- 
stam adsciscat  albescentem;  centesimae  duae  cum 
dimidia  ad  centesimas  tres  et  dimidium  natri  carbo- 
nici  impetrantur, 

Teste  Gay  Lussac,  cui  recentiorum  chemico- 

rum  plurimi  adstipulantur,  Jodium  est  materia  sim- 
plex, chloro  et  bromo  simillima,  sed  ex  parte  etiam 
cum  sui  fure  analogiae  aliquid  referens.  lier  zeli  us, 
in  aliam  abiens  sententiam,  has  Jodii  partes  consti- 

• j 4 

tuentes  defendit : 

1 Atom.  radicalis  Jodii  1266,7  = 80,85 
3 Atom.  oxygenii  300,0  = 19,15 

1 Atom.  Jodii  hyperoxyd.  1566,7  = 100,00 

Jodium  foliola  exhibet  nitida,  coloris  atro-cine- 
rei,  plumbagini  haud  dissimilia,  aut  lamellis  arsenici 
metallici  sublimati;  si  diffringitur,  fracturam  offert 
lamellosam,  pinguiusculam,  ceteroquin  molle  est, 
friabile,  facileque  in  pulverem  subtilissimum  conteri- 
tur, gaudet  ductilitare,  nam  chartis  interpositum  in 
laminas  potest  diduci,  temperiei  175°  — 180c  sub- 
missum abit  in  vapores  belle  violaceos,  subpurpu- 
reos,  humidum  admisso  aere  non  mediocriter  eva- 
porat, odoremque  spargit  chlon  similem,  attamen 
tantum  proprii  habentem,  ut  utrumque  corpus  odore 
distinguatur,  saporem  efficit  acrem,  satis  diu  persis- 
tentem, pondus  specificum  ejus  sub  temperie  16, 
5°  R.  aequat  4,  498,  sub  temperie  107 c liquescit. 
Cutem  et  chartam  colore  fuscoflavo,  sed  minime  core 
stante,  jodium  inficit,  vegetabilium  cdlores  leviter  mu- 

tat,  electricitatem  haud  conducit,  circa  polum  posi- 
tivum secernitur.  Aqua  mera  parum  jodii  solvit, 
sin  continet  salem,  v.  g.  ammonium  muriaticum,  vel 
nitricum,  multo  majorem  ejus  portionem  excipit. 
Solutio  fusco -Rava  apparet,  luce  autem  solari  hocce 
colore  privatur.  Alcohole  et  aethere,  nec  non  oleis 
aethereis,  inprimis  oleo  terebinthinae,  promptissime 
solvitur;  alia  tamen  olea  imperfectam  solutionem, 
alia  explosionem  quandam  efficiunt,  qua  vapores  jo- 
dici  violacei  excluduntnr;  oleum  juniperi,  sabinae, 
roris  marini,  citri,  lavendulae  cum  jodio  calefiunt 
faciuntque,  ut  cum  explosione  avolet;  oleum  sassa- 
fras,  cinnamomi  et  caryophyllorum  talem  effectum 
non  praestant;  oleum  terebinthinae  Jodium  e solu- 
tione aquosa,  tam  salibus  imbuta,  quam  destituta, 
elicit,  id  quod  facta  agitatione  fere  momento  evenit. 

DE  JODII  REAGENTIBUS. 

Inter  Jodii  reagentia  argentum  regulinum  et 
amylum  principem  tenent  locum.  Teste  Lampadio 
Iribergensi  etiam  spiritus  vini  sulfuratus  Jodii  re- 
actionem excitat  adeo  promptam,  ut  una  Jodii  parti- 
cula 28160  hujus  laticis  in  fluidum  roseum  transmtr- 
tet.  Quodsi  amylum  admiscetur  humori,  jodium  li- 
berum continenti,  utrumque  jungitur  colorquc  exori- 

tur  vel  rubellus,  vel  coeruleus,  prout  pius  minusve 
Jodii  inest.  Plurima  autem  corpora,  quae  vel  per 

i 

se,  vel  aquae  nupta*  gas  hydrogenium  evolvunt,  jo- 
dium  mutant  in  acidum  hydriodicum  decolor,  et 
coeruleum  amyli  jodati  colorem  exstinguunt.  Ple- 
rumque etiam  Jodium  tamquam  acidum  hydriodi- 
cum in  salium  basibus  occurrit,  e quibus  debet  ex- 
* * 

cludi,  quod  quidem  optime  ita  perficitur*  ut  amylum 
addatur  humori  explorando,  hic  acido  nitrico  ad 
aciditatem  usque  impraegnetur,  et  in  vase  bene  ob- 
turato seponatur.  Acidum  nitricum  enim  sejungit 
acidum  hydriodicum  a basi,  emissoque  oxygenio 
acidum  hydriodicum  decomponit,  quo  fit,  ut  acidum 
nitrosum  oriatur  jodiumque  liberum  prodeat,  quod 
amylum  lingit.  Auctore  Stromeyer  ^-50000  J^dii 
hac  agendi  ratione  indicatur,  imo  teste  1>  aup  toooo^o 
sese  manifestat.  Davy  pro  Jodii  reagente  utebatur 
argento  polito,  quippe  quod  humore,  Jodium  conti- 
nenle,  extemplo  colore  nigricante  imbuatur.  Argen- 
tum haud  minus  exiguam  Jodii  portiunculam  indi- 
cat, at  longiori  tempore  indiget.  Jodium  venale 
ut  plurimum  aqua,  arenulis  etc.  inquinatum,  nonnum- 
quam graphite,  aut  pulvere  lithanthracum  adultera- 
tum est,  quae  substantiae  integrae  remanent,  si  jo- 
dium alcoholc  solvitur,  aut  calcht. 

DE  JODH  CONNUBIIS. 

. , • f 

* Cum  oxy genio  Jodium  exiguam  alit  aflinita- 
tem,’  non  immediate  cum  eo  sese  conjungit  ad  aei- 

■ • * I r • . . ' 

dum  jodicum,  quod  Gay-Lussac  detexit,  primus- 
que  Da  vy  purum  obtinuit.  Se  menti  ni  *)  alios 
praeterea  oxydationis  gradus  defendit,  nimirum  aci- 
dum jodosum,  acidum  jodico  - jodosum,  et  oxydum 
jodicum.  Acidum  jodicum  nascitur,  si  Jodium  cum 
alkali  aquoso,  cum  aqua  et  hydrargyro  oxydato 
miscetur,  aut  si  Jodium,  chlorum  et  aqua  coeunt. 
Acidum  jodicum  est  solidum,  album,  semipellutidum, 
saporis  ingrati  adstringentis,  odoris  expers,  vegetabi- 
lium colores  rubefacit  ac  destruit,  aeri  obnoxium 
diffluit,  unum  atomum  Jodii,  quinque  oxygenii  con- 
tinet, cum  basibus  sales  jodicos  (jodates)  fingit,  qui 
facillime  decomponuntur  et  cum  substantiis  cremabi- 
libus,  vapores  jodicos  evolvendo,  exploduntur;  diffi- 
cilius autem  solvuntur,  pariterque  ac  acidum  jodicum 
a medicis  in  usum  non  vocantur. 

Cum  hydrogenio  tantam  affinitatem  alit,  ut 
plurima  ejus  connubia  decomponat,  acidumque  hy- 


) Semen  lini  im  Magazin  fur  Pharmacie.  Bantl  18 
Seile  130. 

driodicum  lingat.  Quod  acidum,  a Gay-Lussac 

j \ ■ r 

detectum,  ita  obtinetur,  ut  una  phosphori  et  sedecim 
Jodii  partes,  vitro  pulverato  humido  obtectae,  in 
apparatu  pneumatico  calefiant,  et  gas  super  hydrar- 
gyro  excipiatur.  Acidum  hydriodicum  exhibet  gas 
decolor,  saporis  acris,  acidi,  odoris  admodum  pun- 
gentis, gasis  muriatici  odori  haud  dissimilis,  aeri 
submissum  vapores  edit  albos,  neque  cremabile,  nec 
respirabile  est,  chartam  docimasticam  intense  rube- 
facit, omnium  gasorum  gravissimum  est,  etenim  pon- 
dus specificum  auctore  rlhenard  4,  4288,  teste 
B er  z e lio  4,443  aequat.  Gas  candescentiae  obno- 
xium  oxygenio  decomponitur;  chlorum  ei  additum 
profert  acidum  muriaticum,  et  Jodium  reddit  libe- 
rum; acidum  nitricum,  sulfuricum,  sales  oxydorum 
ferri,  non  minus  illud  decomponunt,  varia  metalla 

cum  eo  formant  metalla  jodata.  Cum  aqua  hocce 

. 

gas  avide  coit,  istoque  modo  acidum  hydriodicum 
fluidum  fingit,  quod  obtinetur,  si  gas  aqua  excipitur 
aut  si  aqua,  Jodium  solutum  continens,  acido  hydro- 
thionico  permeatur,  dein  filtratur  ac  destillatur.  IIoc 
acidum,  gasis  attributa  habens,  ad  pondus  specificum 
1,  7 concentrari  potest;  acidum  dilutum  aeri  sub- 
missum non  fumat.  Aeri  atmosphacreo,  vel  calori 
obnoxium,  colore  subfusco  imbuitur  acidum,  siqui- 

dem  aeris  oxygenium  cum  hydrogenio  ad  aquam 
coit,  Jodium  autem  liberum  acido  hydrio  dico  exci- 
pitur,  quo  Iit,  ut  acidum  hydrio, dirum  jodatum,  seu 
acidum  hydriodosum,  oriatur.  Platini  solutio  adjecto 

I 

acido  hydriodico  colorem  induit  fusco -rubrum  et 
pars  platini  instar  cuticulae,  .nitore,  metallico  praedi- 
tae, ad  superficiem  excernitur,  quare  utrurnque  cor- 
pus mutuam,  eamque  haud  levem,  reactionem  exse- 
rit; eandem  cum  palladio  rationem  alit.  Hocce  aci- 
dum cum  basibhs  efficit  sales  hydriodicos  (hydrioda- 
tes).  Cum  spiritu  vini  destillatum  acidum  hydriodi  - 
cum naphtham  hydriodicam  format;  Gay-Lussac 
partem  unam  acidi  hydriodici  ponderis  specifici 
J,/00  et  duas  spiritus  vini  absoluti  partes  desum^it. 
Humor  est  decolor,  ponderosus,  odorem  habens  aro- 
maticum, volatilis,  non  acidus,  naphthae  muriaticae 
gravi  (aetheri  chlorico)  analogus;  brevi  tempore 
1 naphtha  hydriodica  colorem  adsciscit  rubrum;  chloro 

v . *T  « .T t 7! 

conjuncta  decomponitur  et  Jodium  excluditur;  ad 
remedia  officinalia  nondum  pertinet. 

Porro  Jodium  cum  carbogenio  (carburetum 
Jodii  a Se  rui  Ia  s detectum)  duabus  proportionibus 
'Sese  conjungit;  utrumque  connubium  admodum  crc- 
mabile  est,  aqua  vix  solvitur,  lacile  autem  aethere 
et  alcohole.  Cum  hydrogenio  carbonato  Jodium 


s 

initv  connubium  (hydrocarburetum  jodii),  a Fara- 
d ay  1820  detectum,  quod  corpus  est  decolor,  crystal- 
los prismaticas  offert,  odorem  grato-aromaticum,  sa- 
porem dulciusculum  habet,  alcohole  et  aethere  sol- 
vitur, et  ita  obtinetur,  ut  Jodium  cum  gase  oleum 
formante  lUci  solari  submittatur. 

• Sulfur  jodatum  substantia  radiata,  nitida,  cine- 
reo-atfa,  aqua  insolubilis,  calefactione  partis  unius 

sulfuris  et  octo  partium  Jodii  in  vitro  medicinali 

. • , 

impetratur. 

Carbogenio  sulfurato  Jodium  ita  solvitur,  ut  ob- 
scuratio oriatur  intensa;  T~o  jodii  cum  carbogenio 
sulfurato  colorem  coeruleo-rubrum,  ^oo  vero  rosa‘ 
ccum  communicat,  quare  unum  in  alterum  reagit. 

Cum  phosphoro  Jodium  quadruplex connubium 
init,  unde  Jodium  phosphoratum  varii  coloris  emergit. 

Cum  chloro  Jodium  se  conjungit  ad  substan- 
tiam fiunc  rubram,  nunc  flavam,  prout  relativa  Jo- 
dii portio  discrepat. 

Teste  Davy  Jodium  paene  tertiam  sui  ponderis 
partem  chlori  absorbet,  et  cum  eo  massam  sistit, 
quae  magna  volatilitate  in  hydrargyrum  agit  acidi- 
que  indolem  exhibet,  et  a Davy  acidum  chlonom- 
cum  (chlorionic-acid)  appellatur. 

Jodium  azotatum  ammonii  ope  impetratur, 


pulveremque  fusco  nigrum,  maxime  cremabiiem,  of- 
fert. 

Cum  metallis  (ferro,  stanno,  zinco,  plumbo, 
hydrargyro)  facillime  Jodium  sese  conjungit,  ex 
parte  jam  sub  communi  temperie.  Connubia  ista 
magis  salinae  indolis  sunt,  quam  ob  rem  a Berzelio 
sales  haloidei  dicuntur;  carent  nitore  metallico,  par- 
tim  aqua  non  solvuntur,  pariim  colorem  referunt 
pulchrum,  ut  plumbum  jodatum  et  hydrargyrum  jo- 
datum,  quorum  hoc  duplici  ratione  existit*  nempe 
flavum  et  rubrum;  utrumque  non  solvitur  aqua,  sed 
facile  liquescit  et  sublimatur.  Omnia  Jodii  cum  me- 
tallis connubia  tam  acido  sulfurico  concentrato, 
quam  acido  nitrico  decomponuntur.  Oxygenium 
haecce  corpora  sub  calore  decomponit,  exceptis  ka- 
lio, natrio,  plumbo  et  bismutho  jodato,  quippe  quae 
chloro  decomponantur.  Altera  ex  parte  Jodium  fere 
omnes  sulluris  et  phosphori  conjunctiones  decom- 
ponit. 

ACIDI  HYDRIODICI  CUM  BASIRUS  CONNUBIA. 

I*  ' t 

Sales  hydriodici,  qui  acidi  hydriodici  et  basium 
(conjunctione,  vel  Jodii,  basium  et  aquae  commixtione 
nascuntur,  acidis  concentratis  decomponuntur,  simul 
autem  acidum  hydriodicum  demiscetur.  Variis  cum 

metalli*  praecipitata  efficiunt  belle  colorata,  siccando 
metalla  jodata  mutantur.  Hucusque  nonnisi  kali 
hydriodicum  inter  medicamenta  officinalia  receptum 
ejusque  loco  interdum  natrum  hydriodicum  in  usum 
vocatum  est.  Similis  fere  ratio  est  strontioni  hy- 
driodici,  baryti  hydriodici,  calcarei  hydriodici,  magne- 
siae  hydriodicae,  attamen  facilius  decomponuntur. 

TLres  praecipue  kali  bydriodicum  parandi  ex- 
stant methodi,  quarum  unam  pharmacopoea  borus- 
sica,  alteram  Baup,  tertiam  Taddey  praescribunt. 
Baup  unam  Jodii  et  dimidiam  ferri  limati  puri 
tribus  aut  quatuor  aquae  partibus  superfundit,  quo 
fit,  ut  ingens  calefactio  cum  effervescentia  oriatur. 
Humor,  initio  colore  intense  fusco  imbutus,  finita 
reactione,  quae  levi  calore  adjuvatur,  limpidus  eva- 
dit, tum  aquae  partibus  6 — 8 diluitur,  filtratur,  et 
kali  carbonici  solutio  additur,  donec  nihil  amplius 
praecipitetur.  Repetita  dein  filtratione,  oxydum 
ferri,  filtro  retentum,  aqua  destillata  tam  diu  eluitur, 
donec  humor  filtratus,  addita  mercurii  sublimati  so- 
lutione, non  amplius  praecipitatum  oflerat.  Humor 
si  alcalium  more  reagit,  adjecto  acido  hydnodico 
neutralisatur.  Evaporatio  in  balneo  arenae  blando 
calore  efficitur,  qua  crystalli  paulatim  formantur.  In- 

ducta  refrigeratione,  lixivium  guttatim  a crystallis 
defluere  oportet. 

Duce  Taddey  Jodium  spiritu  vini  diluto  pon- 
deris specif.  0,  87  solvitur,  haec  solutio,  quamdiu 
praecipitatur  aliquid , spirituosa  kali  hydrothionici 
solutione  temperatur,  filtratur  et  spiritus  vini  destil- 
lationis ope  segregatur.  Brandes  pro  solutione 
kali  hydrothionici  in  usum  vocat  solutionem  kali 

i 

sulfurati;  Geiger  Jodium  immediate  in  solutionem 
spirituosam  filtratam  kali  sulfurati  immitti  jubet,  qua 
facillime  solvatur,  itaque  vini  spiritu  partim  non  opus 
sit,  partim  paratio  maturetur. 

Kali  hydriodicum  siccum  (kali  jodatum)  crystal- 
lisando  exhibet  cubos  et  columnas  quadrilateras  co- 
loris albi,  subnitidi,  candescentia  liquescit,  frigefactum 
concrescit  in  massam  crystallinam,  margaritaceam; 
candescentiae  fortiori  submissum  citra  decompositio- 
nem  in  vapores  abit.  Saporem  habet  acrem,  salsum, 
natri  muriatici  similem,  aeris  accessu  non  mutatur, 
sub  communi  temperie  bis  tertia  aquae  paite  solvi- 
tur, nec  non  sex  partibus  alcoholis.  Unum  continet 
atomum  kalii,  duo  acidi  hydriodici  = 28,  68  kali 
71,  32  acidi  hydriodici.  Aquosum  acidum  sulphu- 
ricum  ct  nitricum,  nec  non  chlorum,  Jodium  eli 
ciunt.  Teste  Winkler  acidum  sulphuricum  con- 

centratum  a kalio  hydriodico  sicco  humorem  atro-fus- 
cum,  volatilem  6egregat,  quem  pro  acido  hydrojo- 
doso  habet. 

N 

Kali  hydriodicum  bene  paratum  neque  colorem 

portendat,  neque  alcalium  more  reagat,  necesse  est, 

✓ . v 

attamen  reactio  alcalina  le%  is  nihil  incommodi  habet. 
Quod  venale  offertur,  persaepe  kali  chlorico  adulte- 
ratum est,  quam  ob  rem  solutio  e partibus  sex  al- 
coholis ponderis  85  — 90  instituenda  est,  quo  facto 
kali  chloricum  non  solutum  remanet.  Adulteratio 
facillime  detegitur,  si  massa  cum  acido  sulphurico 
et  mangano  calefit,  sub  quo  processu  praeter  Jodii 
vapores  coeruleos  simul  flavi,  a chloro  proficiscen- 
tes, evolvuntur. 

Natron  hydriodicum  impurum  in  fuci  et  ulvae 
varietatibus,  ergo  quoque  in  soda  alcali  mineralis 
vilioris,  quam  Kelp  vocant,  occurrit.  Easdem  fere 
rationes  offert,  quas  kali  hydriodicum,  columnis  sat 

t 

magnis  oblique  quadrilateris  crystallisat,  aeris  ac- 
cessu diffluit,  aquae  partibus  1,  75  temperiei  15°  nec 
non  alcohole  solvitur,  unum  natrii  atomum  duo  acidi 
hydriodici,  sive  natrii  partes  21  , acidi  hydriodici  79 
habet,  pariterque  ac  kali  in  natrium  jodatum  cale- 
faciendo mutatur. 

Quodsi  viginti  kali  jodati  et  decem  Jodii  grana 

scrupulis  aquae  viginti  duobus  ac  dimidio  solvuntur, 
auctore  Baup  kali  hydri  odosum  oritur,  humor 
fuscus,  Jodium  redolens,  qui,  vel  aeri  vel  calefactioni 
submissus,  Jodium  superans  dimittit. 

DE  JODII  EFFECTIBUS. 

Coindet,  medicus  Genevensis,  principium  effi- 
cax praeparatorum  spongiae  marinae  in  Jodio  cerni 
suspicatus,  eoque  multo  cum  fructu  conlra  strumam 
usus  est.  Sententiam  suam  eo  confirmatam  vidit, 
quod  Fyfe  anno  1819  revera  Jodium  in  spongia 
marina  detexit.  Ad  experimenta  Coindet  tam 
kali  quam  natron  hydriodicum  adhibuit,  semperque 
eundem  effectum  prosperum  obtinuit.  Majoris  solu- 
bilitatis  causa  praetulit  kali  hydriodicum,  cujus  grana 

i 

48  aquae  uncia  solvit,  lerque  per  diem  (nimirum 

" i • 

primum  mane  inter  jejunia,  sub  horam  antimcridia- 
nam  decimam  et  sub  vesperam)  guttulas  denas  cum 
aquae  saccharatae  cucullo  exhibuit.  Elapsis  octo 
diebus,  ad  guttas  quindecim,  ct  aliquot  diebus  post 
ad  guttas  viginti  dosin  adauxit.  • Solutio  hujus  salis 
cx  sulficientc  aquae  portione  Jodium  adhuc  solvit, 
et  kali  hydriodicum  jodatum  (kali  hydriodosum) 
fingit.  Hoc  magni  momenti  esse  dicit  Coindet, 
ad  firmandam  remedii  efficaciam,  aliquoties  enim 

strumam  permagnam,  duram  et  inveteratam,  quae 
simplici  kali  hydriodici  solutioni  restiterat,  adhibito 
hoc  praeparato,  prosperrime  curavit.  Praeterea  so- 
lutionem  Jodii  puri  ex  alcohole  (tincturam  Jodii) 
adhibuit,  ita  paratam,  ut  grana  Jodii  48  alcoholis 
35°  uncia  una  solveret;  attamen  hanc  solutionem 
recentem  esse  oportet,  nam  diutius  asservata  decom- 
ponitur,  et  crystalli  Jodii  emergunt.  Eandem  hujus 
tincturae  dosin,  quam  solutionis  kali  hydriodici, 
praebuit.  Octavo  circiter  die  post  coeptam  curatio- 
nem cutis  externa  strumam  obducens  minus  tensa, 
substantia  mollior  tactu  est,  attamen  tumor  nondum 

i 

decrevit.  Singulares  glandulae  partes  manifestiores 
apparent,  divaricantur,  magis  mollescunt  et  decre- 
mentum tumoris  paulatim  exoritur.  Loca  degene- 
rata tunc  duriora  sunt  tactu,  magis  prominent  et 
chirurgicam  operationem,  si  qua  opus  sit,  facilius 
admittunt.  Nonnunquam  tela  cellulosa,  struma  jam- 
jam  sublata  per  aliquod  tejnpus  laxa  et  pultacea  ma- 
net; accidit  etiam,  ut  struma  non  prorsus  cedat,  sed 
ita  tantum  diminuatur,  ut  citra  deformitatem  et  mo- 
lestias sustineatur.  Utplurimum  tamen,  continuato 
remedii  usu,  intra  decem  vel  sedecim  hebdomades 
ex  toto  evanescit  *). 


•)  Formey  Bemerk.  iib.  den  Kropf  etc.  S.  15  — IT. 

I)e  Jodii  agendi  ratione  tam  vindices  quam  ad- 
versarii hujus  remedii  maxime  dissentiunt.  Qrfila, 
ad  Jodii  efficaciam  in  organismum  animalem  explo- 
randam, experimentis  canes  ita  submisit,  ut  Jodium 
purum  iis  inderet,  ac  nonnunquam  oesophagum  sub- 
stringeret, e quibus  haec  redundant: 

1)  Parciores  jodii  portiones  intus  adhibitae  leve 

# 

exhibent  incitamentum,  vomitumque  cient. 

2)  Drachma  ejus  intra  quatuor  vel  quinque  dies 
interficit  canes,  quibus  oesophagus  est  substrictus,  si- 
quidem tunicae  mucosae,  quas  tetigit  jodium,  ulcera 
concipiunt. 

3)  Drachmae  duae  vel  tres,  oesophago  non 
substricto,  eundem  effectum  in  animalia  exserunt, 
quippe  quae  post  plures  demum  horas  vomant,  tan- 
quam  veneni  pars  per  alvum  sit  expulsa. 

4)  Raro  (non  ligato  oesophago)  mors  inducitur 
adhibitis  drachmis  duabus,  vel  tribus,  sed  paulo  post 
animalia  saepius  vomunt. 

5)  Jodium  externe  adhibitum  vitam  non  ex- 
stinguit. 

6)  Non  aliter  atque  in  canes  agere  videtur  in 
homines. 

7)  Jodium  venenis  corrosivis  interponendum  est. 

Orfila,  ut  effectum  in  corpus  humanum  com- 


24 


periret,  ipse  jejuno  ventriculo  grana  duo  hausit;  sed 
praeter  saporem  teterrimum  et  levem  dysphoriam 
nihil  incommodi  sensit.  Postero  die  grana  sumsit 
quatuor,  statimque  constrictionem  et  ardorem  oeso- 
phagi, quartam  horae  partem  tenentes,  observavit, 
quo  facto  materiem  liquidam,  flavam  evomuit,  in 
qua  Jodium  facile  detegebatur.  Manifestas  functio- 
num mutationes  haud  animadvertit,  praeter  levem 
pressionem,  quae  totum  per  diem  perstitit.  Tertio 
die  granis  sex  deglutitis  protinus  constrictionem  et 
ardorem  pharyngis  sensit,  quibus  ructus,  nausea,  sa- 
livatio et  dolores  supra  ventriculum  supervenerunt; 
elapsis  decem  horae  minutis,  vomitio  ingens  mate- 
riae biliosae,  et  affectiones  colicae  mitiores,  per  ho- 
ram  protractae,  exstiterunt,  et  applicatis  duobus 

t 

enematibus  emollientibus  cesserunt.  Pulsus,  ante 
experimentum  septuagies  tantum  per  horae  minu- 
tum  micans,  non  modo  fortior  et  multo  evidentior 
evasit,  sed  etiam  octogies  quinquies,  vel  nonagies 
micuit.  Respiratio  expedita  erat,  attamen  inspiratio 
nonnunquam  cum  difficultate  thoracem  expandendi 
juncta  videbatur;  cutis  calor  solito  major  apparebat, 
urina  parum  tincta  cum  chemicis  reagentibus  ean- 
dem, quam  ante  veneni  deglutitionem,  rationem  ale- 
bat. Haustus  largiore^  aquae  cum  gurnmi,  nec  non 

enemata  emollientia  has  affectiones  depulerunt ; altero 
poi,t  experimentum  die  nonnisi  lassitudo  quaedam 
supererat  (1). 

Seiler  et  Fi  cinus (2)  cani  per  dies  aliquot  con- 
tinuos Jodii  grana  decem  ad  duodecim  praebuerunt, 
qui  praeter  tristitiam,  pulsum  acceleratum,  multos 
ructus,  nihil  morbosi  obtulit;  quibus  experimentis 
elucere  videtur,  parciores  jodii  doses  morbum  non 
inducere. 

Judice  Co  indet  Jodium  est  remedium  exci- 
tans, ventriculi  tonum  adaugens,  ciborum  appeten- 
tiam ciens,  nec  alvi  excretiones,  nec  diuresin,  neque 
diaphoresin  promovens.  Jodium  directe  in  systema 
reproductivum,  singulatim  vero  in  uterum,  exserit 
effectum ; certa  ejus  dosis  per  tempus  aliquod  adhi- 
bita, eximiam  vim  emmenagogam  manifestat.  Ab 
hoc  effectu  sympathico  Co  indet  salutares  Jodii  vi- 
res in  strumam  pendere  suspicatur  (3). 

Teste  Harles(4)  Jodium  incitamentum  specili- 


(1)  Orfila’s  Toxicologie,  iibersetzt  von  Hermbstadt, 
II  Band.  S.  283  sq. 

(2)  Zeitschrift  fur  Natur  und  Heilkpnde  von  Carus, 
Ficinus  und  Seiler.  2.  Band  2.  Heft.  S.  263  sq. 

(3)  v.  Graefe  u.  v.  Walther’s  Journal  fur  Chirurgi  e 
und  Augen  hei  lkunde.  Band  2.  S.  236  sq. 

(4)  II  ari  es  rheinische  Jahrbiicher.  3.  Band  2.  Stiick. 
S.  234  sq. 

cum  haud  mediocre  cum  sanguine  communicat, 
quod  magis  fortasse  chemico  processu  sanguinis  mix- 
tionem mutet.  Quum  vero  emmenagogorum  more 
congestiones  ad  vasorum  capillarium  systema  efficiat, 
in  adhibendo  hocce  remedio  summa  providentia 
opus  esse  dicit,  ne  pulmonum  morbus  inducatur. 

Clarus  Jodii  efficaciam  in  maximo  resorptionis 
augmento  cerni  tradit,  qua  ex  causa  macilentiam 
saepe  subsequentem  deducendam  censet.  Strumae 
igitur  decrementum  et  resolutionem  nihil  aliud  esse 
contendit,  nisi  partialem  emaciationem,  quae  secun- 
dum legem  organicam  communem  celerius  oriatur 
in  pseudorganisationibus,  quippe  quae  minori  imbu- 
tae sint  dignitate,  quam  partes  ad  normam  confor- 
matae. Proinde  Clarus  recte  opinatur,  non  modo 
degenerationes  glandulae  thyreoideae,  verum  etiam 
aliorum  organorum,  imprimis  glandularum,  Jodio 
adhibito  resolvi  posse.  Effectum  Jodii  secundarium 
cerni  dicit  in  graviori  vasorum,  nominatim  venarum, 
irritatione,  quam  ob  rem  conditiones,  quae  auctore 
Coindet  organismum  Jodio  saturatum  indicant,  re- 
medii usum  continuari  vetent;  ob  eundem  effectum 
secundarium  a Jodii  usu  esse  abstinendum,  si  diathe- 
sis  ad  hacmorrhagias,  morbos  pulmonum,  sanguinis 

congestiones,  locum  habeat,  aut  vitia  organica  ad 
destructionem  usque  jam  processerint  (1). 

Dr.  Matheu  Genevensis  etiam  a Coindet 
eatenus  dissentit,  quatenus  effectus  noxios  Jodii  oriri 
negat,  simulatque  corpus  eo  saturatum  sit;  imo  vero 
existimat,  effectus  illos  ab  immediata  in  ventriculum 
efficacia  pendere;  qualis  autem  hujus  actionis  indoles 
sit,  non  dirimit  (2). 

Ad  efficaciam  tincturae  Jodii  in  organismum  sa- 
num examinandam,  Dr.  J5rg  ejusque  discipuli  se-  » 
met  ipsos  experimentis  submiserunt.  Dosis  guttarum 
2 — 15  haec  protulit  symptomata:  ructus  crebriores 
Jodium  resipientes,  ingratas  oesophagi  vellicationes, 
borborygmos  motusque  tubi  intestinalis  vehementio- 
res,  auctam  ciborum  cupiditatem,  salivae  secretionem 

et  muci  narium  uberiorem, "secretiones  humorum  in- 

• . 

testinalium  largiores,  leviores  sanguinis  ad  caput  con- 
gestiones, affectiones  asthmaticas,  organorum  uropoe- 
ticorum  et  sexualium  excitationem  (3). 

Quantumvis  istae  observationes  cum  supra  me- 
moratis consentiant,  nimium  tamen  ponderis  iis  tri- 

(1)  Gilberfs  Annalen  der  Physik  1821,  X.  S.  359  sq. 

(2)  Gilbert’s  Annalen  ibi d. 

(3)  Materialien  zu  einer  kiinftigen  Heilmitlellehre,  von 
.1  org.  Band  1.  S.  413  sq. 

buendum  non  est,  siquidem  experimenta  dosibus  tam 
exiguis  instituta  plurimum  fallaciae  admittunt. 

Dr.  J.  G.  Kolley(l),  Vratislaviensis,  nostram 
de  Jodio  notitiam  egregiis  locupletavit  observationi- 
bus, quibus  plures  morbi  historias  subjunxit.  Quae 
ex  iis  redundant,  haee  sunt: 

1.  Jodium  sistere  videtur  substantiam,  nervo- 
rum systemati  minime  salutarem.  Hominibus  enim 
sensilioribus  insolitas  infert  affectiones,  quae  tincturae 
guttis  3 — 4 jam  excitantur,  et  in  spasmos  violentos 
nonnunquam  transeunt.  Istiusmodi  homines,  paucis 
dosibus  sumtis,  tantam  artuum  agilitatem  atque  mo- 
bilitatem sentiunt,  ut  vix  quietem  iis  imperare  pos- 
sint; aliquanto  post  lassitudo  omnium  artuum  et 

i 

gravitas,  dein  capiiis  gravitas  ac  temulentia,  ingens 
cephalalgia,  tremor  artuum,  animi  tristitia,  spasmi, 
faciei  pallor,  fletus,  pectoris  oppressiones  subsequun- 
tur; neque  minus  aegroti  singulare  Jodii  fastidium 
accusant. 

2.  Homines,  diathesi  quadam  ad  sanguinis  con- 
gestiones versus  caput,  vel  aliud  organon  nobilius, 
vel  constitutione  airabilari  conspicui,  non  bene  fe- 


(1)  Horn’,1  Archiv  fiir  metliziuisehe  Erfahrung.  1823 
Juli,  Aug.  II.  S.  8.  sq. 

runt  jodium,  nisi  alia  certe  remedia,  eaque  derivan- 
tia,  addantur:  sanguinis  congestiones  augentur,  ca- 

put magna  premitur  temulentia,  imo  cephalalgia  ori- 
tur, qua  aegroti  nonnunquam  in  furorem  aguntur. 

3.  Quicunque  digestionis  organorum  infirmitate 
laborant,  vel  ad  cardialgiam,  ad  colicas  affectiones, 
opportuni  sunt,  .cautissime  Jodio  utantur  necesse  est, 
ne  dyspepsia  habitualis,  et  ingentes  ventriculi  dolores 
incidant. 

4.  Omnes  morbi  febriles  et  mere  inflammato- 

' i 

rii,  sive  universales  sunt  sive  topici,  Jo  di  i usum  ex 
toto  respuunt ; 

5.  neque  minus  diathesis  ad  diarrhoeas; 

6.  morbi  topici  tracheae,  phthisis  trachealis; 

t.  vitia  ventriculi  et  hepatis,  generatim  orga- 
norum internorum,  ad  suppurationem  opportuna. 

Hominibus  victum  lautum  agentibus  multoque 
utentibus  vino,  Jodium  motus  febriles  facileque  hae- 
morrliagias  excitat.  Denique  morbi  hectici,  nec  non 
menstruorum  fluxus  et  graviditas  ab  ejus  usu  absti- 
neri jubent. 

Si  ad  strumam  debellandam  Jodio  uti  velimus, 
teste  Dr.  Kolley  explorationes  antea  nobis  persua- 
deant necesse  est: 


30 


1)  tumorem  revera  in  glandula  thyreoidea  sedem 
habere ; 

2)  non  nimiam  glandulae  esse  degenerationem,  id 

\ f 

est,  neque  scirrhosam  aut  carcinomatosam,  ne- 
que concrementa  inesse  calculosa,  aut  similia; 

3)  strumam  non  nimis  esse  inveteratam; 

4)  cachexiam  manifestam,  morbum  tabificum,  sta- 
tum pituitosum,  humorum  opportunitatem  ad 

' \ 

decompositionem  abesse ; 

5)  ipsum  tumorem  neque  inflammatum  esse  neque 
dolorificum. 

v 

Acerrimi  Jodii  adversarii  Dr.  Nordhoff  et  Dr. 

Golis,  Vindobonensis,  existunt. 

— * 

Ille  enim  Lusannae  in  nosodochio  virum,  as- 
sumto  contra  strumam  Jodio,  ventriculi  corrosione 
extinctum  esse,  narrat;  (1)  quaenam  remedii  doses  ad- 
hibitae sint,  non  addit,  etenim  Jodium  incaute  ad- 
ministratum  effectus  deleterios  exserere  posse,  expe- 
rimenta ab  Orfila  instituta  probant;  sin  methodum 
sequamur  a Coindet  propositam,  vix  illa  detri- 
menta metuenda  erunt.  Golis  alius  effectus  causa 
Jodium  e medicamentorum  apparatu  relegandum 


(1)  Allgemeine  medizinisohe  Annalen  des  19.  .Tahrhun 
deris  2.  Heft.  S.  202  sq. 

censuit.  Puellae  , amenorrhoea , dysmenorrhoea  vel 
menostasia  laborantes,  quibus  prospero  cum  eventu 
modicas  tincturae  Jodii  doses  (gutt  4 — 6 bis  per 
diein)  exhibuerat,  elapsis  aliquot  diebus  respirationis 
organorum  affectionibus  corripiebantur  (1).  Aliis  quo- 
que aegrotis  tussis  supervenit  sicca,  quam  paullo  post 
sputa  cruenta  exceperunt;  post  decimum,  vel  quar- 
tum decimum  diem  dolor  ingens  femora  obsedit, 
qui  nonnullis  in  exemplis,  quibus  majores  doses  Jo- 
dii erant  adhibitae,  extremitatum  inferiorum  paraly- 
sin partialem  induxerunt,  iis  praecipue  aegrotorum, 
qui  contra  impotentiam  virilem  Jodio  usi  erant* 
Quibusdam  mulieribus  aetate  provectioribus  uteri 
scirrhus  in  carcinoma  vertebatur.  Strumam  facilius 
depelli  Jodio,  quam  aliis  remediis,  contra  hunc  mor- 
bum commendatis,  Gtilis  diffitetur.  Quod  probra 
ante  dicta  attinet,  aliorum  quoque  medicorum,  ut 
Kolley,  observationes  nobis  persuadent,  homines 
ad  pectoris  morbos  opportunos,  sensiliores,  hypo- 
chondriacos et  hystericos,  non  sine  maxima  provi- 
dentia ad  Jodii  usum  confugere,  ab  eo  autem  ex 
toto  abstinere  oportere,  si  viscerum  vitia  ad  suppu- 


(1)  Medizinisch  • chirurgische  Zeitung 

2?2.  t,cj. 


1821. 


Nr.  43.  S. 

rationem  prona,  uteri  scirrhus  et  similia  locum  ha- 
beant. Yirtus  autem  Jodii  specifica  contra  strumam, 
de  qua  Gtflis  dubitat,  certissimis  experientiae  testi- 
moniis confirmatur. 

Formey  (1)  septem  hominum  struma  laboran- 
tium tres  intra  octo  hebdomades  in  integrum  resti- 
tuit, quarti  et  quinti  struma  decrevit,  sexti  mollior 

t 

sed  amplior  evasit,  septimi  nullam  subiit  mutationem. 
Quindecim  struma  laborantium,  quorum  autem  non- 
nisi decem  rite  absolvebant  curationem,  quinque  in- 
tra hebdomades  octo,  quatuor  intra  duodecim  vel 
duodeviginti  ex  toto  sanabantur;  symptomata  neque 
suspecta,  neque  insolita  in  conspectum  prodibant. 

De  Graefe  (2)  viginti  quinque  struma  affectos 
intra  novem  menses  deinceps  sanavit;  duodecim 
struma  inflammatoria  laborabant,  quare  Jodium  su- 
spendi et  antiphlogistica  in  usum  vocari  necesse  fuit. 
Effectus  maligni  nunquam  apparuerunt. 

Dr.  de  Carro  (3)  aliique  medicorum  Vindo- 
bonensium,  qui  inde  ab  anno  1820  jodium  contra 

' # 

(1)  Bemerkungen  iiber  den  Kropf.  Ote  Auflage. 

(2)  Journal  der  Chirurgie  und  Augenheilkunde  2.  Bd. 
4.  Heft.  S.  616  sq. 

(3)  Dessen  Brief  an  Formey, 
den  Kropf. 

strumam  adhibuerunt,  sequelas  damniferas  haud  ob- 
servarunt. 

Quodsi  his  addimus  observationes,  quas  Hoff- 
mann,  Seiler,  Fieinus,  Nienstadt  obtulerunt, 
Co  indet  recte  judicasse,  Golis  autem  vana  Jodio 
exprobrasse  videntur. 

E dictis  abunde  patet,  exiguas  Jodii  doses  initio 
ventris  viscera  non  mediocriter  excitare:  appetitus 
enim  ciborum  augetur,  digestio  promtius  absolvitur, 
homines  in  ventris  cavitate  majorem  sentiunt  calo- 
rem, catamenia  Hunt  uberiora,  retenta  profluvia  hae- 
morrhoidalia  restituuntur.  Eadem  causa  Veneris  cu- 
piditas excitatur,  et  homines  plethorici,  quorum  sy- 
stema vasculare  facilius  commovetur,  pulsum  plenio- 
rem, duriorem,  frequentiorem  obtinent;  cutis  quo- 
que liberalius  perspirat.  Per  aliquot  dies  haec  symp- 
tomata protrahuntur,  priusquam  resolventes  Jodii  vi- 
res in  conspectum  prodeunt.  Virtus  resolvens  ma- 
xime in  glandulam  thyreoideam  et  mammas  mulie- 
bres agit,  quippe  quae  diuturniori  Jodii  usu  consu- 
mantur (1), 

Verum  etiam  alia  organa,  cum  systemate  lym- 

\ 

— i ■ 

(1)  Formey  in  Hufeland's  Journal.  St.  Vl,  S ll.'l 
11824. 

phatico  arctius  commercium  alentia,  afficiuntur;  haud 
raro  glandulae  axillares  dolent,  aliaeve  glandulae  lym- 
phaticae superficiales;  neque  minus  Jodium  in  glan- 
dulas salivales  efficaciam  exserit;  nam  ptyalismus,  si 
quis  exstitit,  temperatur.  Secretiones  et  excretiones 
non  augentur  quidem,  attamen  leniter  accelerantur, 
inprimis  uropoesis,  quod  inter  alios  Hoffmann  ob- 
servavit. Diuturniori  Jodii  usu  systematis  nervorum 
affectio,  aucta  sensibilitas  et  mobilitas  inducitur;  ne- 
que  minus  vasorum  systema  offenditur:  facile  san- 

guinis congestiones  et  variarum  partium  haemorrha- 
giae oriuntur;  pulsus  celer  ac  durus  evadit,  imo  in- 
terdum febris  irruit  ; somnus  admodum  turbatur,  ae- 
ger cum  cephalalgia  et  angoribus  conflictatur;  inso- 
lita mobilitas  et  alacritas  musculorum,  praesertim  ar- 
tium inferiorum,  manifestantur  ; viscerum  chylopoe- 

% 

ticorum  functiones  a norma  recedunt:  modo  ano- 

rexia, modo  bulimia,  nunc  alvi  obstipatio,  nunc  diar- 

V 

rhoea,  exstant.  Apparentibus  hisce  symptomatibus, 
quae  Coindet  symptomata  jodica  vocat,  et 
quae  organismum  Jodio  saturatum  indicare  asserit, 
remedii  usum  suspendi  oportet,  alioquin  enim  per- 
magna systematis  nervorum  exaltatio  prodit,  per  to- 
tam vitam  persistens,  extremitates  inferiores  facile  re- 
solvuntur, visus  maxime  hebescit  (Forrney),  totum 

corpus  celerrime  macrescit  et  vires  prosternuntur, 

♦ 

pectoris  affectiones,  tussis,  cordis  palpitationes,  pul- 
sus celer  et  irregularis  incidunt;  non  raro  cachexia 
vera  remanet,  cui  hydrops  supervenit;  suspenso  au- 
tem Jodii  Usu,  symptomata  supra  dicta  promte  eva- 
nescunt. Doses  nimiae  veneni  corrosivi  instar  agunt, 
quod  experimenta  ab  Orfila  instituta  docent.  Con- 
ditionibus, auctore  Kolley  Jodii  usum  vetantibus, 
aetas  tenerior,  nec  non  senilis  cum  universo  maras- 
mo, addi  possunt. 

Morbi  sequentes,  dummodo  organismi  natura  in- 
dividua non  repugnet,  Jodium  cum  fructu  adhiberi 
patiuntur. 

I.  Struma.  Jam  dudum  spongiae  marinae  ci- 
nis et  carbo,  nec  non  aethiops  vegetabilis  (cinis  fuci 

. • * j • • r 

vesiculosi),  quorum  partem  constituentem  principem 
Jodium  sistit,  optimum  strumae  remedium  celebra- 
bantur. Co  in  det  contra  omnes  strumae  species  cum 
ieVentii  salutari  Jodium  adhibuit.  Formey  non 

I'  W i t • • * » » • i t 9 * • ' » 

lomnemquamque  strumam  aequomodo  resolvi  obser- 


vavit; Kolley  et  Baumes  accuratius  strumae  spe- 
:ciem,  cui  Jodium  respondeat,  definierunt.  De  Gr a efe 
:primus  contendit,  Jodium  tantummodo  strumis  sim- 
plicibus lymphaticis  mederi,  quae  in  glandulae  thy- 
reoideae, vel  telae  cellulosae  ambientis,  tumore  con- 

3 * 

sistant.  Struma  inflammatoria  Jodio  adhibito  in  pe- 
jus  vertitur  et  sanguinis  modo  detractiones  locales 
uberiores  Jodii  usum  insontem  reddere  queunt;  ce- 
teroquin  effectus  ejus  in  strumam  inflammatoriam 
specificus  certis  observationibus  non  probatur.  Haud, 
raro  struma  simplex  lymphatica  .Todio  inflammatur,) 
quod  si  fit,  nonnisi  sanguinis  missiones  tepidaque  fo-| 
menta  salutarem  ejus  usum  sustinere  valent.  Stru-| 
mam  aneurysmaticam  minus  depellit  Jodium,  sed 
potius  nocet,  quanquam  exempla  non  desunt,  quibus 
ista  strumae  species  decresceret.  Yix  etiam  struma 
scirrhosa  Jodio  sanatur,  quoniam  generatim  omnes 
pseudorganisationes  remediorum  resolventium  viribus 
sunt  majores;  licet  autem  haec  strnma  Jodio  resistat, 
tamen  haud  mediocriter  ejus  ambitus  diminuitur. 
Struma  lymphatica,  quae  aliis  quoque  remediis  cedit, 
Jodio  semper  vel  plane  fugatur,  vel  saltem  ad  de- 
crementum adigitur.  Quem  ad  scopum  Jodium  duce 
Co  indet  interne  exhibetur,  verumtamen  plurimis  ir 
exemplis  applicatio  ejus  externa  sufficit,  de  qua  infra 
disseram.  , , , 

’ ’ f . . t t . . o J J • • * ’ * 

II.  Glandularum  tumores  rheumatici , nec  nor 

) . • * • ' ■ i • ■*  1 

aliis  quibusdam  causis  exorti,  Jodio  facile  cedunt 
Formcy  enim  et  Coi n det  numerosa  instituerun 
experimenta,  semperque  laetissimum  obtinuerunt  even 

tum  (1).  Saluberrimus  remedii  effertus  exstitit  con- 
tra nodos  lacteos,  puerperis  exortos,  generatim  con- 

» 

tra  mammarum  indurationes.  J)iuturniori  Jodii  usu 
mammas  muliebres  attenuari  et  venustate  privari,  ne- 
minem fugit.  Aliarum  glandularum,  v.  c.  salivalium, 
indurationes , nec  non  bubones  rheumatici , saepe 
brevi  tempore  resolvebantur.  Scirrhi  genuini  Jodio 
haud  magis,  quam  aliis  remediis,  coercentur,  atta> 
men  illud  saepenumero  ineunte  tali  pseudorganisa- 
Itione,  nominatim  in  utero  et  vagina,  aliquantum  ef- 
ficaciae praestitit;  Nordhoff  autem  uteri  scirrhum 
Jodio  adhibito  in  cancrum  apertum  abiisse  allato 
lexemplo  probat.  Gtiden,  Neumann,  Delisser, 
Jodium  efficacissimum  experti  sunt  contra  glandula- 
rum tumores  serofulosos,  quos  jam  Coindet  hocce 
remedio  impugnavit;  attamen  scrofulae  tantum  frigi- 
•dae,  quae  vocantur,  omnis  inflammationis  expertes, 
huc  referendae  sunt.  Porro  Jodium  aliis  vitiis  scro- 
fulosis,  inprimis  ulceribus,  medetur,  quamobrcm  a 
^SchOnleiri  pracstantissimis  antiscrofulosis  remediis 
imterponitur. 

1H.  Jodium  contra  tubercula  adhibitum  effectu 
•salutari  minime  destituebatur;  attamen  nonnulla  do- 


(1)  HufelantTs  Journal  1021.  St.  VI.  S.  113. 

cuerunt  exempla,  pulmonum  tubercula  Jod:o  curata 
phthisin  floridam  inducere  posse,  quam  ob  rem  bac 
parte  remedium  anceps  est.  Laetior  effectus  contra 
hepatis  tubercula  exstitit;  glandularum  mesaraicarum 
tubercula  paene  semper  Jodio  cedunt. 

IV.  Tumores  albos  rheumaticos  et  scrofulosos 
Man  son  atque  Zink  Jodio  sanarunt:  eodem  reme- 
dio Martini  ulcera  exedentia  inveterata  colli  et  veli 
palatini,  complicatione  morbi  scFofulosi  et  syphilitici 
exorta,  neque  mercurio  nec  aliis  remediis  expugna- 
bilia, feliciter  depulit. 

V.  Ulcera  syphilitica  Jodio  in  pejus  verteban- 
tur, at  hydrargyro  jodato  homines  syphilide  invete- 
rata laborantes,  qui  frustra  mercurio  sublimato  us: 
erant,  sanabantur.  Biett  commendabat  unguentum 
ex  hydrargyro  jodato,  cujus  iorma  haec  est: 

vj!  Axung.  porc.  recent.  5] 
mercur.  jodati  gr.  XVI  — XXIV 

m.  s.  unguentum.  * 

Hoccc  Jodii  connubium  Dr.  Kolley  pro  Jodio 
simplici  in  omnibus  morbis  scrofulosis  inveterati 
commendat,  inprimis  si  infantum  evolutio  admodum 
sit  retardata,  cutis  laxa  et  pallida,  ingenii  facultate 
exiles,  venter  sufflatus,  artus  curvati,  glandulae  cer 
vicales,  axillares,  mesaraicae  durae  et  tumefactae. 

VI.  Plures  medicorum  Gallorum  dyscrasiam 
mercurialem  Jodio  coercuerunt,  ulceraque  externis 
remediis,  simul  in  usum  vocatis,  cesserunt. 

VII.  Dyscrasicas  tunicarum  inflammationes,  no- 
minatim  gonprrhoeam  syphiliticam,  inter  alios  11  i - 
chond  et  Bcnaben  Jodio  feliciter  profligarunt. 
Uterque  Jodium  iis  in  exemplis  adhibuit,  quibus  ci- 
tra graviorem  inflammationem  gonorrhoea  inveterata 
cum  urethrae  et  praeputii  ulceribus,  syphilidis  autem 
speciem  non  referentibus,  exstitit. 

VIII.  Non  minus  salutarem  efficaciam  Jodium 

( V It  * 

in  urethrae  stricturas  exserit,  quod  Triistedt(l) 
observationibus  confirmavit.  Vir  quidam,  per  seme- 
stre urethrae  strictura,  cum  dolorihco  glandulae  pro- 
statae et  testiculi  sinistri  tumore  ingente,  nec  non 
fistula  urinali  laborans,  interne  et  externe  Jodio  cu- 
rabatur. Elapsis  octo  hebdomadibus,  partium  tumor 
satenus  cesserat,  ut  citra  dolorem  graviorem  cereoli . 
possent  immitti.  Fistula  urinalis  paulo  post  sua 
sponte  evanuit  et  post  trimestre  aegrotus  paene  inte- 
gram valetudinem  recuperaverat.  Urethrae  strictura 
per  triginta  annos  protracta,  et  cum  fistula  urinali 


(1)  Medizinische  Zeitung  von  dem  Verein  iiir  Heil- 
•kuuda  in  Preufsen.  Uler  Jahrgang.  S.  48  sq. 

conjuncta ,,  brevi  tempore  plurimum  decrementi  ob- 
tinuit; tertia  quaedam  strictura  inveterata,  absque 
complicatione,  inlra  sex  hebdomades  ita  tollebatur, 
ut  non  modo  cereoli , urethrae  amplitudini  normali 
respondentes,  sine  difficultate  ad  vesicam  usque  in- 
seri, verum  etiam  aegrotus  absque  ulla  molestia  nor- 
malem urinae  radium  expellere  posset. 

IX.  Jodium  in  partes  sexuales  magnam  exhi- 
bere efficaciam,  Coindet  jam  observavit,  quippe 
qui  contra  amenorrhoeam  et.  chlorosin  eo  uteretur; 
INienstaedt  et  Formey  hos  effectus  confirmant. 
Leucorrhoeam  inveteratam  Jodio  cedere,  G i mele 
comperit,  idem  fluorem  album  acrem,  elytralgiam  et 
urethralgiam  atonicam  sanavit.  Contra  incipientem 
ovarii  degenerationem  Jodium  egregium  praestat 
usum,  dummodo  omnia  inflammationis  vestigia  ab- 
sint, v.  g.  contra  indurationem , hydropem  ineuntem 
etc.  Formey  in  morbis  ovarii  nonnunquam  sine 

0 

fructu  Jodium  exhibuit,  attamen  diagnosin  non  satis 
certam  fuisse  largituri  medici  Galli  autem,  multique 
Germani,  inprimis  \ indobonenses,  Jodium  in  dictis 
morbis  utilissimum  observarunt.  Minus  salutare 
contra  testiculorum  morbos  exstitit,  quanquain  Neu- 
rqann  £t  Weidler  indurationes  atque  tumores  eo- 
rum non  inflammatorios  feliciter  depulerunt.  Impo- 

tentiam  virilem  Jodium,  a Co  indet  iitque  For- 
mey  adhibitum,  saepe  sustulit,  Coelis  effectum  sa- 
lutarem plane  desideravit  artuumque  inferiorum  pa- 
ralysin oriri  comperit. 

X.  Egregie  Jodium  exanthematibus  quibusdam 
chronicis  medebatur.  Contra  lepram  I)r.  Kacz- 
kowsky  tam  interne  quam  externe  prospero  cum 
eventu  adhibuit.  In  Caritatis  nosocomio  Berolinensi 
cum  tinctura  Fo  wl  e ri  contra  eundem  morbum  non 
sine  fructu  administratum  est;  medetur  etiam  ich- 
thyosi, tarlaro,  psoriasi  aliisque  impetiginibus  perti- 
nacioribus. Biett  (1)  hunc  in  finem  prae  ceteris 
laudat  sulphur  jodatum,  nondum  officinale,  quod 
praeparatum  non  modo  contra  acnen  induratam  ex- 
terne applicatum,  Saluberrimum  sese  praebuit , verum 
etiam  interne  et  externe  adhibitum  contra  scabiein 
inveteratam,  quod  ipse  observavi. 

s 

XI.  Contra  varios  ossium  morbos  non  syphili- 
ticos, sed  ab  alia  dyscrasia  profectos,  Jodium  utile 
perhibetur,  opus  autem  est  pluribus  argumentis,  ut 
res  confirmetur. 

XII.  Se  i 1 er  Jodio  contra  strumam  adhibito 
ascarides  lumbricoides  dejectos  vidit,  simili  ratione 


(1)  Magazin  fur  Pliarniazie  Paiul  21*  S.  82. 

fortasse  helminthochortos  agit,  in  quo  Straub  Jo- 
dium  detexit.  Minime  vero  contr^  morbum,  leviori- 
bus medicaminibus  cedentem,  statim  heroicum  re- 
medium administrari  decet. 

XIII.  Eximio  cum  fructu  contra  ptyalismum 
adhibitum  est  Jodium.  Dr.  Knod  ab  Ilelmen- 
streit,  Schaffnaburgensis  (1),  primus  de  hoc  Jodii 
effectu  retulit,  nuper  in  Caritatis  nosocomio  Beroli- 
nensi  experimenta  circa  hanc  rem  instituta  sunt. 
Hei  menstreit  quinque  Jodii  grana  duabus  spiritus 
vini  drachmis  solvi,  dein  aquae  cinnamomi  uncias 
duas  et  dimidiam  cum  syrupi  uncia  dimidia  solu- 
tioni addi  jubet.  Hujus  solutionis  quotidie  quatuor 
cochlearia  majora  dimidia,  post  quatriduum  totidem 
integra  cochlearia  exhibeantur  dosiumque  proportio 
ita  augeatur,  ut  grana  2 — 4 — 6 — 8 per  diem  su- 
mantur. Eventus  experimentorum,  quae  Kluge  in 
duodecim  mulieribus  et  quinque  viris  instituit,  pro- 
sperrimus  apparuit.  Quanquam  tumor  partium  in- 
ternarum oris  amplissimus,  salivatio  copiosissima,  ano- 
rexia maxima  exstiterunt,  tamen  dolores  saliva  corro- 
dente excitati  primis  remedii  dosibus  cesserunt,  tu- 
mor et  larga  salivae  secretio  remiserunt,  ciborum 


(1)  Hufeland’s  Journal  1832.  S.  ‘20 »q. 

appetentia  ad  eum  rediit  gradum,  quqm  antea  obti- 
nuerat. Jodii  usu  diutius  continuato,  omnes  eva- 
nuerunt difficultates,  ipsaque  oris  ulcera  mercurialia, 
nisi  Jodio  applicato  cicatrices  jam  induxissent,  cura- 
tioni topicae  brevi  tempore  cesserunt.  Promtissimum 
Jodii  effectum  duae  puellae  manifestabant,  quae 
cum  singulis  diebus  paene  quinque  salivae  libras 
edidissent,  tertio  die,  sex  vel  octo  granis  Jodii  sum- 
tis,  convalescebant.  Alii  aegrotorum  post  diem  quar- 
tum, quintum,  septimum,  eundem  effectum  salutarem 
senserunt;  duae  tantum  puellae  Jodii  effectu  salubri 
destiiui  videbantur,  elapsis  enim  octo  diebus,  dolo- 
res quidem  admodum  decreverant,  ptyalismus  vero 
tantus  manserat,  ut  tres  vel  quatuor  salivae  librae 
redderentur.  Suspenso  autem  Jodii  usu  (altera  ea- 
rum grana  triginta  quatuor,  altera  triginta  sex  hau- 
serat), decimo  et  undecimo  die  sanescebant.  Omni- 

i 

bus  hoc  modo  curatis,  quos  K.luge  postea  per  ali- 
quod tempus  observavit,  nihil  adversi  accidit  (1). 

Quum  J odium,  ut  venenum  corrosivum,  directe 
ventriculum  olfendat,  modo  solutum  interne  potest 
adhiberi.  Co  indet  tres  commendavit  formas:  pri- 
mum lincturam  Jodines,  s.  Jodii,  cujus  tales  sunt 

-f  ! 

(1)  Medizinische  Zeitung  von  einem  Vereine  fur  Mede- 
ziu  in  Preufsen.  2r.  Jahrgang.  S.  21.  sq. 

proportiones,  ut  alcoholis  uncia  una  Jodii  puri  grana 

H . • ... 

48  contineat } hoc  praeparatum  officinale 'est,  ejusque 

\ 

guttulae  10  cum  aqua  sacchara! a,  vel  alio  vehiculo, 
bis  terve  per  diem  propinantur.  Adversarii,  tinctu- 
ram Jodii  ventriculum  gravius  offendere  contenden- 
tes, kali  hydriodicum  praeponunt.  Proinde  Co in- 
det grana  48  kali  liydriodici  alcoholis  vel  aquae 
uncia  una  solvi  easdemque  doses,  ac  tincturae,  prae- 
beri jussit.  Solutio  kali  hydriodosi  (kali  hydriodici 
jodurati),  cujus  uncia  kali  liydriodici  grana  triginta 
sex,  Jodii  puri  grana  duodecim  continet,  dosibus  ali- 
quanto parcioribus  exhibetur. 

lirera  solutionem  granorum  sex  Jodii  puri  in 
aetheris  sulphurici  drachma  commendat,  quae,  cum 
violentius  excitet,  cautissime  adhibenda  est. 

Jodii  solutionem  supra  memoratam,  quamKnod 
ab  Helmenstreit  laudat,  Klugc(l)  repudiat:  Jo- 
dii solutionem,  ait,  ex  spiritu  vini  rectificato  adeo 
imperfectam  esse,  ut  addita  aquae  certa  portione 
praecipitatum  oriatur,  quod  haud  exiguum  sit,  reme- 
diique efficaciam  non  mediocriter  mutet.  Hujus 
praecipitati  causa  aegrotum,  quoliescunque  medicinam 
hauriat,  bene  agitare  debere  solutionem,  ut  certam 
Jodii  copiam  assumat;  lacile  autem  esse  intellectu, 
(l)  Medizinische  Zviluu£  ele.  ibici. 

ne  summa  quidem  adhibita  diligentia  posse  vitari, 
quominus  .J odii  puri  particulae  vel  cochleari,  aut  la- 
teribus, aut  fundo  lagenulae  adhaerescant.  Quae 
cum  ita  sint,  Kluge  vel  tincturam  Jodii  cum  de- 
cocto avenae,  vel  Jodium  cum  natro  muriatico,  vel 
kali  hydriodicum  propinari  jubet. 

Quum  et  profani  et  medici  imperitiores  Jodio 
intus  adhibito  saepe  sibi  aliisque  nocuerint,  Coindet 
prospero  cum  eventu  Jodium  in  unguenti  formam 

redactum  externe  applicuit.  Unguentum  ex  Jodii 
• • • ^ 

drachma  difnidia  et  axungiae  porcinae  uncia  una 

• ..  ” ' ' * ' ' . ■ . ■ . : .«  . • * 

atque  dimidia  conficitur,  ejusque  portio,  nucis  avella- 
nae magnitudinem  aequans*  mane  et  vespere  inungi- 
tur. Dr.  Jager  multo  cum  fructu  unguentum  ex 

•*  , e • ■ ■ . • * 

kali  hydriodici  granis  10  et  axungiae  porci  uncia 
una  paratum  administravit,  ita  quidem,  ut  singulis 
diebus  drachma  dimidia  in  strumam  inungeretur, 

• ...  • . » • 'nUi  V.. 

dein  panniculus  laneus  superimponeretur.  Biett 
usus  est  unguento,  e sulphuris  jodati  granis  12— -22 

_ r , ■ 1 ••  ’ I • V •• 

et  axungiae  porci  uncia  una  parato,  quod  in  exem- 

- ••  , . 

piis  supra  allegatis  plurimum  utilitatis  praestitit. 
Neuinann  ex  kali  hydriodici  drachma  et  emplastri 
mercurialis  uncia  confecit  emplastrum,  quod  tamen 
unguento  ante  descripto  cedit. 


■ i . 

Natus  sum  ego  Fridericus  Alexander  Hilbck 
mens.  Mart.  A.  MDCCCIX  Iserlohniae,  fidei  evangelicae 
addictus,  oppido  Guestphaliae , patre  Friderico 
Hilbck,  matre  e gente  H 6 st  e re  y,  quos  Dei  gratia  hu- 
cusque incolumes  servavit.  Ad  aetatis  annum  decimum 
quartum  primis  litterarum  rudimentis  domi  imbutus, 
gymnasium,  quod  Haminonae  directore  Cei.  Kapp  flo- 
ret, adii,  ibique  per  quatuor  annos  studiis  propaedeuti- 
cis  operam  dedi,  atque  examine,  quod  ad  universitatem 
abituris  subeundum  est,  superato,  A.  MDCCCXXY II  aca- 
deiniam  Fridericianam  Halensem  et  Vitebergensem 
consociatam  petii.  Ibi  a Rectore  magnifico  Miihlen- 
bruch  numero  civihm  acadeinicorum  atque  a Decano 
Cei.  Sprengel  facultati  medicae  adseriptus  sum. 
Per  annum  et  dimidium  philosophicas  medicasque 
doctrinas  professores  summe  colendi  mihi  tradide- 
runt: logicen  et  psychologiam  111.  Gerlach,  philo- 
sophiam fundamentalem  111.  Tieftrunk,  anthropo- 
logiam  111.  G ruber,  physicen  III.  Sc.hvveigger, 
mineralogiam  et  geologiam  111.  Germar,  botamcen 
111.  Sprengel,  anatomiain  tum  generalem  tum  spe- 
cialem 111.  Meckel.  Anno  MDCCCXXIX  ad  almam 
universitatem  Rhenanam  me  contuli,  civiumque  aca- 


demicorutn  numero  a Hectore  t.  t.  magnifico  Hefter 
adscriptus,  et  apud  111.  Bischoff,  medicorum  t.  t. 
Decanum,  nomen  professus  sum.  Hac  in  litterarum 
sede -mihi  tradidere:  Zoologiam  111.  Goldfufs,  ana- 
tomiam  et  physiologiam  111.  May  er,  anatomiam  pa- 
thologicam et  pathologiam  generalem  111.  Mulier, 
pharmacologiam  111.  H aries,  pathologiam  et  thera- 
piam chir.,  nec  non  ophthalmologiam  111.  de  Wal- 
ther,  pathologiam  et  therapiam  specialem  111. 
Nasse.  In  arte  cadavera  dissecandi  duces  mihi  fue- 
runt 111.  May  er  et  III.  Web  er.  Anno  MDCCCXXX 
ad  ilinam  hanc  literarum  universitatem  Berolinensem 
profectus,  Rectore  magnifico  H e g e 1 , Decano  spectab. 

A 

^ agner  inter  medicinae  studiosos  receptus  sum, 
Aque  his  virorum  Cei.  interfui  scholis:  111.  Hufe- 
land  de  pathologia  generali,  111.  Eck  de  therapia 
generali,  111.  Reich  de  therapia  et  pathologia  spe- 
ciali, 111.  Busch  de  arte  obstetricia,  111.  Horn  de 
therapia  et  pathologia  speciali,  nec  non  de  morbis 
syphiliticis  et  de  morbis  psychicis,  Beat.  Rudolphi 
de  anatomia  comparativa,  de  anatomia  foetus  et  de 
entozois;  exercitationibus  cliuicis  et  medicis  et  chi- 
rurgicis adfi  i ducibus  111.  Wolf,  111.  Barez  et  111. 
R u s t.  Clinicen  ophthalmiatricam  111.  J ii  n g k e n,  ob- 
stetriciam 111.  Busch  frequentavi.  Tunc  temporis 
duce  legionario  medico  Hartmaun  munus  suscepi 
per  annum  chirurgi  militaris. 

Jam  tentamine  rigorosoque  examine  coram  gra- 
tioso medicorum  ordine  absolutis,  dissertationem  in- 
auguralem  conscripsi,  ut  summi  in  medicina  et  chi- 
lurgia  honores  in  me  conferantur. 

THESES  DEFENDENDAE . 


I. 


Trepanatio  in  aetate  infantili  rejicienda  est . 

1 ; . , ‘ - 1 I . > . / 

II. 

Jodiurn  inter  eidorum  sulphurque  ponendum 
est,  ej usque  cum  his  connubia  maximam 
exserunt  in  organismum  efficaciam. 

III. 

Vulnera  intestinorum  prolapsorum  sutura  Lern- 


bertiana  sananda  sunt. 


IV. 


Homoeopathia  non  remediis,  sed  diaeta  curat . 

V.  . ' .. 

Tracheotomia  in  angina  membranacea  reji- 
cienda est.  , 

# « e ! ; , 4 * 

VI. 

Jnter  remedia  resolventia  Jodiurn  non  ultimum 
obtinet  locum. 


